VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL MOKINIŲ NEMOKAMAM MAITINIMUI SKIRTIEMS PRODUKTAMS ĮSIGYTI SKIRIAMŲ VIENAI DIENAI VIENAM MOKINIUI LĖŠŲ DYDŽIO NUSTATYMO

2023 m. gruodžio 28 d. Nr. A27(1)-2456

Vilnius

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Lietuvos Respublikos socialinės paramos mokiniams įstatymo 7 straipsniu, 15 straipsnio 3 dalies 1 punktu, Mokinių nemokamo maitinimo mokyklose tvarkos aprašo, patvirtinto Vilniaus rajono savivaldybės tarybos 2021 m. birželio 25 d. sprendimu Nr. T3-163 „Dėl Vilniaus rajono savivaldybės tarybos 2019 m. sausio 25 d. sprendimo Nr. T3-7 „Dėl Mokinių nemokamo maitinimo tvarkos ir Paramos mokinio reikmenims įsigyti tvarkos aprašų patvirtinimo“ 1.1. punkto pakeitimo“, 36 punktu, atsižvelgdamas į Lietuvos Respublikos Vyriausybės 2023 m. gruodžio 6 d. nutarimą Nr. 946 „Dėl Lietuvos Respublikos Vyriausybės 2014 m. lapkričio 5 d. nutarimo Nr. 1206 „Dėl socialinės paramos išmokų atskaitos rodiklių dydžių patvirtinimo“ pakeitimo“:

1.	N u s t a t a u mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžius Vilniaus rajono savivaldybės mokyklose ir savivaldybės teritorijoje veikiančiose nevalstybinėse mokyklose:

1.1.	Mokiniams, kurie mokosi pagal priešmokyklinio ugdymo ar pradinio ugdymo programas (6 – 10 metų), skiriama:

1.1.1.	pusryčiams/pavakariams 1,40 Eur;

1.1.2.	pietums – 2,60 Eur;

1.1.3.	maitinimui mokyklose organizuojamose vasaros poilsio stovyklose – 5,20 Eur;

1.2.	Mokiniams, kurie mokosi pagal pagrindinio ar vidurinio ugdymo programas (nuo 11 metų), skiriama:

1.2.1. pusryčiams/pavakariams – 1,50 Eur;

1.2.2. pietums – 2,70 Eur;

1.2.3. maitinimui mokyklose organizuojamose vasaros poilsio stovyklose – 5,30 Eur.

2.	P r i p a ž į s t u netekusiu galios Vilniaus rajono savivaldybės administracijos direktoriaus 2022 m. gruodžio 27 d. įsakymą Nr. A27(1)-3842 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“.

3.	P a v e d u:

3.1.	Švietimo skyriui šį įsakymą išsiųsti Vilniaus rajono švietimo įstaigoms ir kontroliuoti jo vykdymą;

3.2.	Ūkio skyriui paskelbti šį įsakymą Teisės aktų registre, Viešųjų ir tarptautinių ryšių skyriui – savivaldybės interneto svetainėje.

4.	N u s t a t a u, kad šis įsakymas įsigalioja 2024 m. sausio 1 d.

Administracijos direktorius	Vladislav Kondratovič